"พาณิชย์" ชะลอระบายข้าวสต๊อกรัฐในตลาดล่วงหน้า
&#8220;พาณิชย์&#8221; ชะลอระบายข้าวสต๊อกรัฐในเอเฟต 3 แสนตัน อย่างไม่มีกำหนด หวั่นฉุดราคาตลาดร่วง แม้ต้องจ่ายค่าเก็บรักษาตันละ 55 บาทต่อเดือน
3 มี.ค. 2553

“พาณิชย์” ชะลอระบายข้าวสต๊อกรัฐในเอเฟต 3 แสนตัน อย่างไม่มีกำหนด หวั่นฉุดราคาตลาดร่วง แม้ต้องจ่ายค่าเก็บรักษาตันละ 55 บาทต่อเดือน
นายยรรยง พวงราช ปลัดกระทรวงพาณิชย์ เปิดเผยว่า ได้สั่งการให้ชะลอระบายข้าวในสต๊อกรัฐบาล 300,000 ตัน ในตลาดซื้อขายสินค้าเกษตรล่วงหน้า (เอเฟต) และจะไม่ระบายผ่านวิธีการประมูลให้กับภาคเอกชนอย่างไม่มีกำหนด เพราะไม่ต้องการให้ตลาดสับสน และ ราคาข้าวในตลาดตกต่ำ เนื่องจาก ขณะนี้ ข้าวนาปรัง ปี 2553 กำลังทยอยออกสู่ตลาด โดยเฉพาะในเดือน มี.ค.-เม.ย. ที่ปริมาณผลผลิตข้าวจะออกมามากถึงกว่า 6 ล้านตันข้าวเปลือก
“ยังตอบไม่ได้ว่าจะเปิดระบายอีกทีเมื่อไหร่ เพราะหลักของการระบายข้าว คือต้องไม่กระทบกับราคาตลาด ดังนั้น การเปิดระบายจะต้องดูสภาพตลาดเป็นหลัก หากกระทบกับราคาภายในก็จะไม่เปิดระบาย แม้ว่ารัฐบาลต้องเสียค่าใช้จ่ายในการเก็บรักษาสต็อกตันละ 55 บาท/เดือน หรือ 275 ล้านบาท/เดือน” นายยรรยง กล่าว